CELEX: 32021D0777
Language: hu
Date: 2021-05-10 00:00:00
Title: A Tanács (EU) 2021/777 határozata (2021. május 10.) az 1995. évi Gabonakereskedelmi Egyezmény időbeli hatályának meghosszabbítása tekintetében a Nemzetközi Gabonatanácsban az Európai Unió által képviselendő álláspontról

2021.5.12.   
               
               
                  HU
               
               
                  Az Európai Unió Hivatalos Lapja
               
               
                  L 167/39
               
            
         A TANÁCS (EU) 2021/777 HATÁROZATA
         (2021. május 10.)
         az 1995. évi Gabonakereskedelmi Egyezmény időbeli hatályának meghosszabbítása tekintetében a Nemzetközi Gabonatanácsban az Európai Unió által képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben annak 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az 1995. évi Gabonakereskedelmi Egyezményt (a továbbiakban: az egyezmény) az Unió a 96/88/EK tanácsi határozat (1) révén kötötte meg, és az 1995. július 1-jén lépett hatályba. Az egyezményt három évre kötötték meg.
                  
               
                     (2)
                  
                  
                     Az egyezmény 33. cikke értelmében a Nemzetközi Gabonatanács alkalmanként két évet meg nem haladó, egymást követő időszakokra meghosszabbíthatja az egyezmény időbeli hatályát. Az egyezmény időbeli hatályát annak megkötése óta rendszeresen meghosszabbították további kétéves időszakokra. Az egyezmény időbeli hatályát legutóbb a Nemzetközi Gabonatanács 2019. június 10-i határozatával hosszabbították meg, így az egyezmény 2021. június 30-ig marad hatályban.
                  
               
                     (3)
                  
                  
                     A Nemzetközi Gabonatanács a 2021. június 7-én tartandó 53. ülésén határoz az egyezmény időbeli hatályának 2021. július 1-jétől kezdődő, további kétéves időtartamra történő meghosszabbításáról.
                  
               
                     (4)
                  
                  
                     Helyénvaló meghatározni a Nemzetközi Gabonatanács 53. ülésén az Unió által képviselendő álláspontot, mivel az egyezmény időbeli hatályának meghosszabbítása az Unió érdekében áll,
                  
               ELFOGADTA EZT A HATÁROZATOT:
         
            1. cikk
            A Nemzetközi Gabonatanács 53. ülésén az Unió által képviselendő álláspont az 1995. évi Gabonakereskedelmi Egyezmény időbeli hatályának 2021. július 1-jétől kezdődő további kétéves időtartamra történő meghosszabbítása melletti szavazás.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. május 10-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  A Tanács 96/88/EK határozata (1995. december 19.) az 1995. évi Nemzetközi Gabonaügyi Megállapodást alkotó Gabonakereskedelmi Egyezmény és Élelmiszersegély-egyezmény Európai Közösség által történő jóváhagyásáról (HL L 21., 1996.1.27., 47. o.).